**Način obavljanja prethodne provjere znanja i sposobnosti kandidata**

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete natječaja provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

Intervju će biti proveden samo s kandidatima koji su ostvarili najmanje 50% bodova na provedenom pisanom testiranju.

Postupak testiranja i intervjua provest će Povjerenstvo za provedbu Natječaj. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu.

Nakon provedenoga testiranja i razgovora (intervjua), Povjerenstvo za provedbu natječaja utvrđuje rang – listu kandidata prema ukupnom broju ostvarenih bodova

Područja testiranja:
I. Opći dio
II. Posebni dio

**I. PRAVNI I DRUGI IZVORI ZA PRIPREMANJE KANDIDATA ZA TESTIRANJE**

1. **Opći dio**
1.1. Ustav Republike Hrvatske („Narodne novine“ broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 5/14),

1.2. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 123/17, 98/19,144/20)

1.3. Zakon o općem upravnom postupku („Narodne novine“ broj 47/09, 110/21)

1. **Posebni dio**

2.1. Zakon o komunalnom gospodarstvu („Narodne novine“ broj 68/18, 110/18, 32/20, 145/24)

2.2. Zakona o prostornom uređenju („Narodne novine“ broj 153/13, 65/17, 114/18, 39/19, 98/19, 67/23)

2.3. Odluku o komunalnoj naknadi na području općine Jelenje („Službene novine Općine Jelenje“ broj 24/19, 32/20, 44/21)

2.4. Odluka o komunalnom redu („Službene novine Općine Jelenje“ broj 72/24)

2.5. Odluke o komunalnim djelatnostima na području općine Jelenje („Službene novine Općine Jelenje“ broj 20/19, 32/20, 41/21),

2.6. Odluka o komunalnom doprinosu („Službene novine Općine Jelenje“ broj 24/19, 32/20, 44/21)

2.7. Odluka o sprečavanju odbacivanja otpada na području općine Jelenje („Službene novine Općine Jelenje“ broj 55/23)

2.8. Odluka o nerazvrstanim cestama („Službene novine Općine Jelenje“ broj 75/24)

**II. Pravila testiranja**

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta i svojstva kandidata, kandidatima će biti podijeljena pitanja.

Za vrijeme provjere znanja i sposobnosti nije dopušteno:
- koristiti se bilo kakvom literaturom odnosno bilješkama;
- koristiti mobitel ili druga komunikacijska sredstva
- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju kandidata.

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.

**III. Mjesto i vrijeme održavanja testiranja**

Mjesto i vrijeme održavanja testiranja biti će objavljeno na web stranici Općine Jelenje [www.jelenje.hr](http://www.jelenje.hr) , te na oglasnoj ploči zgrade Općine Jelenje, Dražice, Dražičkih boraca 64, najmanje 5 dana prije testiranja.

Na oglasnoj ploči i web stranici biti će objavljena i imena kandidata koji ispunjavaju formalne uvjete natječaja s kojima će se provesti testiranje.